ჩჰოტა-ნაგპური

ჩჰოტა-ნაგპური () — გვალამი პლატო ინდოეთიშ ცენტრალურ ნორთის, იკენს შტატი ჯარხანდიშ უმენტაში ნორთის, თაშნეშე ორისაშ, ბჟადალი ბენგალიშ, ბიჰარიშ დო ჩატისგარჰიშ შტატეფიშ მოხურგე ნორთეფს.

 ჯოხოდვალაშ ეტიმოლოგია 
ზიტყვა "ნაგპური" მოურს ნაგავანშიშ დინასტიაშ ჯოხოდვალაშე, ნამუთ თაქ მართუნდჷ ჯვეში პერიოდის. "ჩჰოტა" — თენა გინორთელი "ჩჰუტია" რე, ოფუტეშ ჯოხოდვალა რანჩიშ გოხოლუას, სოდეთ რე ჯვეში ფორტი ნაგავანშიშ აკნაცჷმეფი.

 გეოგრაფია 
პლატოშ ოორუეშე დო ბჟაეიოლშე იდვალაფუ ინდ-განგიშ რზენი, ობჟათეშე — წყარმალუ მაჰანადიშ ღანჩო. პლატოშ ედომუშამი ფართობი აკმადგინანს მეხოლაფირო 65 ვითოშ კმ²-ს.

ჩჰოტა-ნაგპურიშ პლატო სუმ ნორთო ირთუ. ბჟადალი ნორთი, პლატოშ არძოშე უმაღალაში კონკას ჯოხო პატეფი, ოშქაშე სიმაღალე რე 910—1100 მ ზუღაშ დონეშე, უმაღალაში კონკა — 1164 მ. პლატოშ მაჟირა ნორთის ოშქაშე სიმაღალა რე 610 მ დო რანჩიშ დო ჰაზარიბაგჰიშ ოლქეფიშ უმენტაში ნორთეფს იკენს, თაშნეშე პალამუშ ოლქიშ ნორთის.

ჩჰოტა-ნაგპურიშ პლატო ირთუ ზოხო გიმენრეგიონეფო:
 პატეფი
 რანჩიშ პლატო
 ჰაზარიბაგჰიშ პლატო
 კოდერმაშ პლატო
 დამოდარიშ რღამილი
 პალამუ
 მანბჰუმ-სინგჰბხუმი

 სქოლიო 

კატეგორია:ინდოეთიშ გეოგრაფია